Gw mau tau Kerjaya dari Tauke Raja Lawak. Jelasin dalam bahasa melayu

Kerjaya seni beliau bermula pada tahun 2001 dalam program Sinaran Passport Kegemilangan dengan Kumpulan Tak Tahu Menahu anjuran sebuah stesyen televisyen tempatan. Malangnya nasib kurang menyebelahi beliau. Namun beliau tidak mudah berputus asa.

Pada tahun 2007 beliau telah mendapat tempat ke-4 di dalam program Raja Lawak Astro yang pertama kali diadakan. Pada tahun 2011 pula, beliau bergandingan bersama Yus Raja Lawak dan menyertai Maharaja Lawak 2011  dengan membentuk kumpulan Jambu dan mendapat tempat ke-4 keseluruhan program tersebut. Pada tahun 2012 beliau menyertai program Super Spontan dan mendapat tempat ke-3.

Pada tahun 2015 beliau telah bergandingan dengan Yus Jambu & Misha Omar dalam kumpulan "Kobis Pedas" rancangan realiti Juara Parodi di Astro Warna. Pada genap 30 November kawan baik atau rakan karib iaitu Yus Jambu atau Pak Yus meninggal dunia di Hospital Selayang akibat sesak nafas   . Beliau berasa sangat sedih dan tertekan kehilangan rakan seperjuangan. Terpaksa bergandingan duo dengan Misha Omar.

Pada tahun 2016, selepas habis Juara Parodi 2015 tiba masa kembali Maharaja Lawak Mega 2016. Beliau menubuhkan kumpulan baru selepas kehilangan rakan seperjuangan itu tahun lalu. Gandingan ini iaitu (Ajak Shiro & Angah Raja Lawak) dalam kumpulan "Lots of Love" atau singkatan (LOL). Berjaya meraih tempat ke-4 keseluruhan. Beliau menyertai lagi untuk edisi 2017, kali ini gandingan baharu bersama Acong Sweetchild dan Ropie iaitu kumpulan Nice. Namun, rezeki tak memihak mereka apabila tersingkir di minggu ke-8. Tetapi, Tauke tidak berputus asa, beliau mengambil keputusan menyertai Super Spontan Extravaganza 2018 sebelum menyertai sekali lagi Maharaja Lawak Mega 2018. Beliau akhirnya menemui gandingan yang sesuai iaitu Man Raja Lawak bagi membentuk kumpulan Taman. Usaha keras Tauke bersama Man amat berbaloi apabila mereka berjaya ke peringkat akhir dan seterusnya menduduki tempat ke-5 keseluruhan. Kumpulan Taman ini dikatakan jelmaan kumpulan Jambu, namun Man menafikan dia adalah pengganti Arwah Pak Yus.